রাস আল খাইমাহ
রাস আল খাইমাহ (আরএকে) (আরবি: رَأْس ٱلْخَيْمَة; ঐতিহাসিক জুলফার) হচ্ছে সংযুক্ত আরব আমিরাতের রাস আল খাইমাহ আমিরাতের বৃহত্তম শহর ও রাজধানী। দুবাই, আবুধাবি, শারজাহ, আল আইন এবং আজমানের পর এটি সংযুক্ত আরব আমিরাতের ষষ্ঠ বৃহত্তম শহর। এই শহরটি একটি খাঁড়ি দ্বারা দুটি ভাগে বিভক্ত: পশ্চিমে পুরাতন শহর এবং পূর্বে আল নাখিল। রাস আল খাইমাহ নামের অর্থ "তাঁবুর মূলভূমি"; নৌ-চলাচলের সুবিধার্থে সেখানে একটি তাঁবু নির্মিত হওয়ার পরে এই শহরটির এমন নামকরণ করা হয়।